**ДОКЛАД ЗА ДЕЙНОСТТА**

**НА НЧ „ПРОСВЕТА-1910” - С.ГАЛИЧЕ ЗА 2023 г.**

Народните читалища са първите и най-старите организирани структури на гражданското общество в България със специфична мисия за съхранение и развитие на традиционните ценности на нацията. В съвременните условия, запазвайки своята социална легитимност и гъвкавост, читалищата все повече се затвърждават, като специфични обществени институции за разпространение на информация, знания, култура и духовност.

През 2023г. Народно читалище „Просвета-1910” осъществяваше дейността си в съгласие със своите oсновни цели заложени в устава, да отстоява позицията си на водеща културна институция и наред със своите разностранни дейности , да се стреми да работи за превръщането на читалището в информационно – образователен център обърнат към потребностите на младите хора.

През отчетния период работихме не само за продължаването на създадените и утвърдени вече дейности, но и преосмисляйки приоритетите за работата в читалището, се стремяхме да ги осъвременим и обогатим.

**1. ОСНОВНИ ЦЕЛИ И ЗАДАЧИ ,** на които бе подчинена работата през 2023г. бяха**:**

–Създаване на добри условия за художествено- творческо реализиране и изява на читалищните групи и състави .

–Развитие на библиотечната дейност и насърчаване на четенето, организиране на инициативи с иновативен характер.

–Запазване на народните обичаи и традиции.

–Засилване партньорството на читалището с местна власт, образователни институции, НПО, медии и институции.

–Участия в проекти за устойчиво развитие на дейността и нейното финансово подпомагане.

– Модернизиране на читалището като самоуправляваща се организация, повишаване квалификацията и уменията на служителите.

**2. ОСНОВНИ ДЕЙНОСТИ**

Читалищното ръководство в своите действия винаги се е старало да постигне максимално добра атмосфера за работа и да прилага принципа на екипност. В рамките на субсидирания бюджет и на собствените средства , да подпомага и финансово обезпечава нормалното функциониране на творческите състави и групи , да полага усилия в търсене на нови възможности за обогатяване на културния афиш.

**Библиотечна информационна дейност**

Библиотеката винаги е била един от приоритетите на читалищното ръководство. За да изпълни своите функции, тя си поставя няколко цели:

–Създаване и стимулиране на читателските навици у децата от най-ранна детска възраст.

–Възпитание на любов към книгата и четенето.

Създаване на възможности за тяхното творческо развитие:

–Чрез участие в различни библиотечни мероприятия.

–Попълване и обновяване на библиотечния фонд.

–Ремонтиране на библиотеката.

Библиотеката при НЧ„Просвета-1910“-с.Галиче притежава 11517 библиотечни единици. През 2023г. са регистрирани 320 потребители , от тях до 14 г. са 142. Набавени са 145 бр. книги– 76 бр. чрез покупка и 69 бр. от дарения и абонамент за 3 бр. периодични издания. Посещенията на библиотеката са 2827.

Библиотеката винаги се включва в националните кампании на Министерството на културата-„Маратон на четенето“, „Забавно лятно четене“. За осъществяване на по-добра връзка с читателите на 1-ви юни всеки малък читател от детски отдел получи подарък- интересна книжка с любими приказки.

През 2023г. библиотеката участва и спечели проект на Министерството на културата-„Българските библиотеки- съвременни центрове за четене и информираност“. Подобрената комфортна среда и доброто професионално обслужване доведоха до по-добра посещаемост на библиотеката, което се отрази и на увеличен брой читатели, които се възползваха от информационните ресурси.

Читалищната библиотека ще продължи да се развива, като динамичен и образователен център на информация, ще продължи да търси допълнителни средства чрез участия в програми, дарителски кампании и други, за да може да отговори на всички наши- настоящи и бъдещи читатели.

**Дейности на библиотеката за 2023г.**

Събития, в т.ч. срещи, литературни четения, витрини, изложби, ритуали и др.

**Уроци и беседи:**

–„Развитие на професионалните умения на бъдещите педагози“.

–„Елин Пелин-майстор на късия разказ, бит и душевност“.

–175 г. от рождението на Христо Ботев-открит урок с Искрен Красимиров.

–125г. от рождението на Димитър Талев-мултимедийна презентация с ученици от СУ „Христо Ботев“.

–„Бабо Марто ,добре си дошла!“- посрещане на баба Марта в библиотеката с деца от СУ „Христо Ботев“.

**Национална библиотечна среща от 9-13 май**

–„Дни на отворени врати“

–„Стани библиотекар за един ден“-съвместно с литературен клуб „Приятели на книгата“.

„**Международен ден на детската книга“ и “Международен ден на книгата и авторското право “ от 2-23април**

–„Маратон на четенето“-пътешествие „В света на приказките“ с деца от Детската градина в с. Галиче.

–Конкурс за най-много прочетени книги за читатели от детски отдел и награждаване.

–„Забавно лятно четене“-Национална кампания за насърчаване на детското четене под наслов „Чети и играй“.

–„Коледна магия“-изложба на коледни и новогодишни картички .

–Книжни витрини и изложби, посветени на бележити годишнини и събития през 2023г.

–Литературни срещи.

–Представяне на стихосбирките на писателя Васил Чавдаров.

-Среща разговор със местният творец- Петкана Бонева и представяне на нейното творчество.

Участие в Програмата на Министерството на културата-„Българските библиотеки-съвременни центрове за четене и информираност-2023г.“Проектът е на стойност 1225.90 лв. Придобитите книги по проекта са предимно заглавия от учебно-помощна, справочна и художествена литература, от които библиотеката се нуждаеше в значителна степен.

**През 2023г. работиха следните състав, клубове и групи:**

–Танцов състав „Данфоров Горун“.

–Женска певческа група.

–Клуб „Младите артисти“

–Клуб „Млад шахматист“.

–Клуб „Приятели на книгата“.

**ОТЧЕТ НА ТС „ ДАНФОРОВ ГОРУН“ КЪМ НЧ „ПРОСВЕТА-1910“**

2023г. е ключова година за състава, година, в която съставът е поканен да вземе участие в редица национални и международни фестивали, година в която съставът реализира най-мащабният си концерт-спектакъл от своето основаване.

Концертната дейност на състава за 2023г. е 19 концерта, 3 първи места и два плакета.

Успешно реализиран спектакъл съвместно с ансамбъл „Фалмис“ – концерт-спектакъл „Палкенска Въртележка“ в гр. Бяла Слатина и с.Търнава с общ брой на публиката -600зрители.

През 2023г. в репетиционния процес са направени нови танцови постановки. Участва активно в дейността на НЧ „Просвета 1910“-с. Галиче и взема участие във всички организирани от читалището мероприятия и външни прояви на територията на община Бял Слатина.

ТС „Данфоров Горун“ е емблема на с.Галиче ,който вече е познат и в професионалните танцови среди.

През 2024г. се предвижда турне по повод 4 г.от основаването на танцовия състав с мащабен концерт – спектакъл.

1. 01.02.2023г. – Участие Трифон Зарезан в с.Галиче.
2. 15.04.2023г. – Откриване на конно състезание с. Галиче .
3. 16.04.2023г. – Великден в с. Алтимир.
4. 01.03.2023г. – Участие в „Ден на самодееца“ в гр. Бяла Слатина.
5. 01.05.2023г. – Участие във фестивала „Гергьовски люлки“ гр. Левски – 1 златен медал и специален плакет.
6. 20.05.2023г. – Концерт-спектакъл „Палкенска Въртележка“ гр. Бяла Слатина.
7. 21.05.2023г. - Концерт-спектакъл „Палкенска Въртележка“ с. Търнава.
8. 07.05.2023г. – Участие в пролетен празник гр. Бяла Слатина
9. 04.06.2023г. Участие във фестивал гр. Плевен – 1 златен медал.
10. 17.06.2023г. – Участие в НФФ „Пъстра черга“ гр. Червен Бряг – 1 място, специален плакет и призвание от доц. Георги Хинов
11. 10.06.2023г. – Участие в събор с. Галиче
12. 10.06.2023г. – Участие пред гости от Гърция
13. 18.08.2023г. – Организиране и участие на ФФ „На мегдана край чешмата“ с. Галиче.
14. 19.08.2023г. – Конференция в с. Стар Бешенов, Румъния с цел съвместни проекти с ТС „Данфоров Горун“.
15. 27.08.2023г. – Участие в гр. Бяла Слатина.
16. 23.09.2023г. – Участие в гр. Бяла Слатина.
17. 30.09.20223г. - Участие в гр. Бяла Слатина.
18. 04.12.2023г. – Участие гр. Бяла Слатина.

На 19-08-2023г. бе проведен Втори фолклорен фестивал „На мегдана край чешмата“. Участия взеха самодейците от 18 читалища и 3 пенсионерски клубове с общ брой участници 185.

Всички мероприятия планувани по Културен календар за 2023г.са изпълнени-изложби, витрини, презентации, местни и национални празници, народни обичай и традиции.

**ФИНАНСОВ ОТЧЕТ**

**Субсидия**

- Държавната субсидия в размер на 28994лв. е за две субсидирани бройки-секретар и библиотекар на минимална работна заплата.

-Финансиране от Община гр. Бяла Слатина е в размер на 16250,00лв.

**Приходи**

-Рента от собствена земеделска земя-2748,00лв.

-Членски внос-1128,00лв.

-Проект към Министерството на културата-1225,90лв.

**Разходи**

-Работни заплати бруто-19813,00лв.

-Граждански договори-4951,00лв.

-Осигурителни вноски-4162,00лв.

-Електроенергия-1096,00лв.

-Командировки-572,00лв. -Обособяване и ремонт на вътрешна тоалетна-12750,00лв. -Народни носии за танцов състав „Данфоров Горун“:

\*мъжки ризи и пояси-780,00лв;

\*женски носии и мъжки потури-3240,00лв;

\*обувки,колани,чорапи-553,60лв.

-за читалнята-алуминиева дограма-3924,00лв.

-за ремонт на библиотеката-ламиниран паркет-1151,00лв.

Това е информацията за дейността на НЧ„Просвета-1910“ през отчетния период-9 2023г.. Разбира се, има какво още да се направи и желае, но често реалностите на днешния ден спъват нашите инициативи. Но каквото и да е времето днес, колкото и трудности да има, всички знаем, че дърво с големи корени не умира лесно. А корените на читалището пият вода от извора на българската душевност. Тя е устояла на какви ли не бури и урагани, пороите от събития не са успели да ѝ повлияят! И неудачите на днешния ден ще отминат, но то – читалището, родено преди повече от век и половина, ще остане, защото в него сме заложили нашето бъдеще – младата смяна, а тя е най-верния залог за утрешния ден!

Докладът за дейността е съгласуван с Читалищното настоятелство.

Председател на ЧН:

/Пенка Петкова/

Изготвил :

/секретар Веселин Янков/